ລະເບີດ ສັງຫານ ຕຳຫຼວດ ຍາມພວກພະນັກງານ ສັກຢາປ້ອງກັນ ພະຍາດເປ້ຍລ່ອຍ ທີ່ປາກິສຖານ (ວີດີໂອ)
ລະເບີດແຕກຂຶ້ນ ໃນເຂດ Budhni ຢູ່ຊານເມືອງ Peshawar ທາງເຂົ້າສູ່ເຂດຊົນເຜົ່າ ທີ່ວຸ້ນວາຍ ບ່ອນທີ່ພວກຕາລີບານ ມັກທໍາການໂຈມຕີ ພວກພະນັກງານສັກຢາ ຢູ່ເລື້ອຍໆ.
ຕຳຫຼວດໃນພາກຕາເວັນຕົກສຽງເໜືອຂອງປາກິສຖານ ກ່າວ ວ່າ ລະເບີດທີ່ແຕກຂຶ້ນລູກນຶ່ງ ໄດ້ສັງຫານຕຳຫຼວດຄົນນຶ່ງ ແລະເຮັດໃຫ້ບາດເຈັບອີກນຶ່ງຄົນ ທີ່ກຳລັງຍາມຮັກສາພວກ ພະນັກງານສັກຢາປ້ອງກັນພະຍາດເປ້ຍລ່ອຍ ຈຳນວນນຶ່ງຢູ່ ເຫດລະເບີດໄດ້ເກີດຂຶ້ນໃນວັນອາທິດມື້ນີ້ ໃນເຂດ Budhni ຊານເມືອງ Peshawar ຊຶ່ງເປັນທາງເຂົ້າສູ່ເຂດຂອງຊົນເຜົ່າ ທີ່ປະສົບກັບຄວາມວຸ້ນວາຍຂອງປະເທດ ບ່ອນທີ່ທະຫານໄດ້ ທຳການຕໍ່ສູ້ມາເປັນເວລານານ ກັບກຸ່ມຕາລີບັນ ແລະພວກນັກ ຕໍ່ສູ້ຫົວຮຸນແຮງທີ່ມີສ່ວນພົວພັນ ກັບເຄືອຂ່າຍ al-Qaida ນັ້ນ ພວກນັກຕໍ່ສູ້ຫົວຮຸນແຮງດັ່ງກ່າວມັກທຳການໂຈມຕີ ພວກພະນັກງານສັກສາປ້ອງກັນພະຍາດເປ້ຍລ່ອຍ ຫຼື polio ໃນເຂດPeshawar ແລະບັນດາເຂດຊົນເຜົ່າທີ່ຢູ່ຕິດກັນ ໂດຍກ່າວຫາພວກພະນັກງານເຫຼົ່ານີ້ວ່າ ເປັນນັກສືບຂອງຝ່າຍປະເທດຕາເວັນຕົກ ຫຼື ເປັນພາກສ່ວນນຶ່ງຂອງແຜນການເຮັດໃຫ້ພວກມຸສລິມເປັນໝັນ ອົງການອະນາໄມໂລກ ໄດ້ປະກາດໃຫ້ເຂດ Peshawar ເປັນ  ຂອງໂລກ